પાટણ જીલ્લા ખેડૂત હિત રક્ષક સમિતિ દ્વારા ખેડૂતોના વિવિધ પડતર પ્રશ્નો અને સિધ્ધપુર તાલુકાને અછતગ્રસ્ત જાહેર કરવાની માંગ સાથે શહેરમાં ધરણા બાદ રેલી યોજી કલેકટરને આવેદન પત્ર આપ્યું હતું અને જો ખેડૂતોને પડતી હાલાકીઓ અને તેમની સમસ્યા હલ નહિ થાય તો આગામી સમયમાં ખેડૂતોનું ઉગ્ર આંદોલન કરવામાં આવશે.પાટણમાં બિન રાજકીય ખેડૂત હિત રક્ષક સમિતિ દ્વારા સિધ્ધપુર તાલુકાના અછતગ્રસ્ત જાહેર કરવા,ખેડૂતોને પાક નિષ્ફળ માટે સહાય સહીત દસ કલાક વીજળી,પોષણક્ષમ ભાવ, કેનાલોમાં પાણી ખેડૂતોને થતા અન્યાય,ખેડૂતોને પેન્શન સહીત ૨૦ જેટલી માંગણીઓને લઇ શહેરના બગવાડા દરવાજા ખાતે પાટણ ધારાસભ્ય કિરીટ પટેલ અને સિધ્ધપુર ધારાસભ્ય ચંદનજી ઠાકોરની આગેવાનીમાં જીલ્લાના ખેડૂતો પ્રતિક ધરણા યોજ્યા હતા.